Публикувана: 02 Jul 2020 16:04
Обновена: 07 Aug 2020 15:56
Прочетена: 3740
След тримесечна принудителна ваканция заради кризата с коронавируса, Летище Пловдив отново ще посреща и изпраща пътници от и до Лондон. Според разписанието самолет на Ryanair трябва да кацне в Пловдив на 3 юни в 20,35 ч. и да излети обратно към британската столица в 21 ч. Заради ситуацията в световен мащаб, която приземи на 90 % самолетите на всички авиокомпании, и Ryanair е редуцирал своите полети. Специално до Пловдив, ще лети два пъти седмично – в понеделник и петък, вместо 4 преди пандемията, но и това е постижение, коментира директорът на Летище Пловдив Спас Шуманов.
Той уточни, че са взети всички предпазни мерки за дезинфекция при посрещане и изпращане на пътниците. Залата е преградена, за да няма контакти между пристигащи и заминаващи пътници. Посрещачи и изпращачи обаче няма да се допускат вътре - като част от мерките за безопасност.
Ръководството на аеропорта тепърва ще изчислява загубите от спрените полети заради COVID – 19. По време на тримесечната принудителна ваканция, не е освободен нито един служител. Хората са ползвали отпуски, а през месец юни са работели на 4 часа. Летище Пловдив е кандидатствало и е одобрено по мярката 60/40 за запазване на работните места
Борис Джонсън обмисля тотален "локдаун" на Лондон
"Юбер" в Лондон ще предлага речен транспорт
Вече две седмици протести на българи в Лондон
Задържаха българи в Лондон по обвинение за "Съвременно робство"
Гол мъж шокира Лондон